**Szentendre Város Önkormányzat Képviselő-testületének 33/2021. (IX. 22.) önkormányzati rendelete**

**a személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 53. § (1) bekezdésében, valamint a szociális igazgatásról és szociális ellátásokról szóló 1993. évi III. törvény (a továbbiakban: Sztv.) 92. §-ban, 115. §-ban, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény (a továbbiakban: Gyvt.) 29. §-ban kapott felhatalmazás alapján az alábbi rendeletet alkotja:

**1. §**

A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 4. §-a a következő (2a) bekezdéssel egészül ki:

„(2a) A szociális szolgáltatások igénybevételének jelen rendeletben nem szabályozott kérdéseit a Gondozási Központ Szentendre Szakmai Programjának Házirendje tartalmazza.”

**2. §**

(1) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 5. § (1) bekezdése helyébe a következő rendelkezés lép:

„(1) Az Önkormányzat – szociális szolgáltatóval kötött ellátási szerződés útján – fogyatékosok nappali ellátása szociális alapszolgáltatást biztosítja.”

(2) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 5. § (2) bekezdés b) pontja helyébe a következő rendelkezés lép:

*(Az Önkormányzat – saját fenntartásában álló intézményei útján – az alábbi gyermekjóléti alapellátásokat biztosítja:)*

„*b)* gyermekek napközbeni ellátása (óvodai ellátás).”

(3) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 5. § (3) bekezdése helyébe a következő rendelkezés lép:

„(3) Az Önkormányzat – gyermekjóléti szolgáltatóval kötött ellátási szerződés útján – gyermekek átmeneti otthona gyermekjóléti alapellátást biztosítja.”

**3. §**

A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 7. § (2) bekezdés a) pontja helyébe a következő rendelkezés lép:

*(Étkeztetés igénybe vételére az jogosult, aki az alábbi feltételek valamelyikének megfelel:)*

„*a)* kor miatt: aki a 60. életévét betöltötte,”

**4. §**

A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 8. § (2)–(4) bekezdése helyébe a következő rendelkezések lépnek:

„(2) Házi segítségnyújtásra akkor kerülhet sor, ha a kérelmezőnél a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII.22.) SZMM rendeletben foglaltak alapján a gondozási szükséglet fennáll.

(3) Házi segítségnyújtás keretében az alábbi feladatokról kell gondoskodni:

*a)* Szociális segítés keretében:

*aa)* A lakókörnyezeti higiénia megtartásában való közreműködéssel kapcsolatos feladatok ellátás

*ab)* A háztartási tevékenységben való közreműködés

*ac)* Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában.

*ad)* Szükség esetén a bentlakásos szociális intézménybe történő beköltözés segítése.

*b)* Személyi gondozás keretében:

*ba)* Az ellátást igénybe vevővel segítő kapcsolat kialakítása és fenntartása

*bb)* Gondozási és ápolási feladatok ellátása

(4) A jogviszony megszűnik, ha:

*a)* az igénylő a szolgáltatást lemondja,

*b)* a határozott időtartam lejártával,

*c)* az ellátott a Megállapodásban rögzítetteket nem tartja be,

*d)* az igénylő halálával.”

**5. §**

(1) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 10. § (2) bekezdése helyébe a következő rendelkezés lép:

„(2) Nappali ellátásra akkor kerülhet sor, ha a kérelmező a közösségi életben való részvételre vágyik, és a közösségi együttélés szabályait betartja.”

(2) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 10. §-a a következő (2a)–(2f) bekezdéssel egészül ki:

„(2a) Nappali ellátás keretében a Gondozási Központ Szentendre

*a)* az ellátást igénybe vevők részére szociális, egészségi, mentális állapotuknak megfelelő napi életritmust biztosító szolgáltatást nyújt,

*b)* a helyi igényeknek megfelelő közösségi programokat szervez, valamint helyet biztosít a közösségi szervezésű programoknak, csoportoknak,

*c)* biztosítja, hogy a szolgáltatás nyitott formában, az ellátotti kör és a lakosság által egyaránt elérhető módon működjön.

(2b) Nappali ellátás keretében az alábbi szolgáltatási elemeket biztosítja:

*a)* tanácsadás,

*b)* készségfejlesztés,

*c)* háztartási vagy háztartást pótló segítségnyújtás,

*d)* idősek nappali ellátása kivételével étkeztetés,

*e)* esetkezelés,

*f)* felügyelet,

*g)* gondozás és

*h)* közösségi fejlesztés.

(2c) A Gondozási Központ Szentendre a demens személyek nappali ellátását a nappali ellátás részeként szervezi meg.

(2d) A demens személyek nappali ellátására a nappali ellátásra vonatkozó szabályokat az alábbi eltérésekkel kell alkalmazni:

*a)* az intézmény az ellátottak meglévő képességeinek megőrzésére és fejlesztésére irányuló programként egyéni és csoportos foglalkozásokat szervez napi rendszerességgel,

*b)* gondozói felügyeletet biztosít a nyitvatartási idő alatt folyamatosan.

(2e) Az intézmény az idősek és demens személyek nappali ellátásában a napi egyszeri meleg étkezésről gondoskodik. A napi egyszeri meleg étel (ebéd) a demens személyeknél az ellátás része.

(2f) Az alapfeladatot meghaladó szolgáltatási elemek a reggeli és az uzsonna, amelyek az Idősek klubja Házirendjében kerülnek szabályozásra. Ezek, mint egyéb kiegészítő szolgáltatásai a Gondozási Központ Szentendre idősek és demens személyek nappali ellátását igénybe vevő ellátottaknak.”

**6. §**

(1) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 13. § (2) bekezdése helyébe a következő rendelkezés lép:

„(2) A nappali melegedő a következő szolgáltatásokat nyújtja:

*a)* közösségi együttlét lehetősége, részvétel a közösségi foglalkozásokon,

*b)* a pihenés lehetősége,

*c)* tisztálkodási lehetőség,

*d)* ruhacsere, -pótlás,

*e)* személyes ruházat tisztítása,

*f)* lehetőség szerint étkezés biztosítása.”

(2) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 13. § (5) bekezdése helyébe a következő rendelkezés lép:

„(5) Az éjjeli menedékhelyen igénybe vehető szolgáltatások köre:

*a)* személyi tisztálkodás

*b)* mosás, ruházat pótlása

*c)* étel melegítéséhez tárgyak és berendezések rendelkezésre bocsátása,

*d)* éjszakai pihenés,

*e)* személyes használati tárgyak tárolása,

*f)* mentális gondozás,

*g)* elsősegélyhez szükséges felszerelés,

*h)* közösségi együttlétre szolgáló helyiség igénybevétele.”

**7. §**

(1) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 14. §-a a következő (2a) és (2b) bekezdéssel egészül ki:

„(2a) A személyes gondoskodást nyújtó szociális ellátások esetén a térítési díj előleg fizetésére vonatkozó szabályokra a személyes gondoskodást nyújtó szociális ellátások térítési díjáról szóló a 29/1993. (II. 17.) Korm. rendelet 5. §-ban foglaltak az irányadók.

(2b) Az intézményi térítési díjat és a személyi térítési díjat a személyes gondoskodást nyújtó szociális ellátások térítési díjáról szóló a 29/1993. (II. 17.) Korm. rendelet 3. §-a alapján kell megállapítani.”

(2) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 14. § (8) bekezdése helyébe a következő rendelkezés lép:

„(8) A (2) - (2a) bekezdésben meghatározott térítési díjak megállapítását, számlázását és beszedését - az Önkormányzat megbízásából és javára - az intézmény vezetője végzi.”

(3) A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 14. §-a a következő (14) és (15) bekezdéssel egészül ki:

„(14) Az ellátásra jogosult, vagy fizetésre kötelezett kérelmére a személyes gondoskodásért fizetendő személyi térítési díjat indokolt esetben a Polgármester méltányosságból elengedheti, illetve mérsékelheti.

(15) A méltányossági kérelmeket részletes indokolással ellátva, az intézményvezetőnél kell írásban benyújtani. Az intézményvezető a kérelmet javaslatával ellátva 8 napon belül megküldi a Szentendrei Közös Önkormányzati Hivatalnak.”

**8. §**

A személyes gondoskodás körébe tartozó szociális és gyermekjóléti ellátásokról, valamint a fizetendő térítési díjakról szóló 10/2018. (IV.23.) önkormányzati rendelet 2. melléklete helyébe az 1. melléklet lép.

**9. §**

Ez a rendelet a kihirdetését követő napon lép hatályba.

Szentendre, 2021. szeptember 16.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2021. szeptember 22-én került kihirdetésre.

**dr. Schramm Gábor**

jegyző

*1. melléklet*

„*2. melléklet*

**Gondozási Központ Szentendre kedvezményeket tartalmazó térítési díjai**

I. Az étkeztetés (napi egyszeri meleg étel biztosítása) intézményi térítési díja kiszállítás nélkül: 865,-Ft/ ellátási nap.

|  |  |
| --- | --- |
| Jövedelmi  sávok  (Ft) | Szociális étkeztetés  ebéd  (Ft/ellátási nap) |
| 28.500 - alatt | 0 |
| 28.501- 32.000 | 85 |
| 32.001- 35.000 | 175 |
| 35.001- 38.000 | 260 |
| 38.001- 41.000 | 345 |
| 41.001- 47.000 | 430 |
| 47.001- 54.000 | 520 |
| 54.001- 62.000 | 605 |
| 62.001- 67.000 | 690 |
| 67.001- 73.000 | 780 |
| 73.001 - felett | 865 |

II. A házi segítségnyújtás intézményi térítési díj, szociális segítés és személyi gondozás esetében is 600,-Ft/ óra.

|  |  |  |  |
| --- | --- | --- | --- |
| Jövedelmi  sávok  (Ft) | | Házi segítségnyújtás  szociális segítés/személyi gondozás  (Ft/gondozási óra) | |
| 28.500 - alatt | | 90 | |
| 28.501- 32.000 | | 135 | |
| 32.001- 35.000 | | 155 | |
| 35.001- 38.000 | | 195 | |
| 38.001- 41.000 | | 245 | |
| 41.001- 47.000 | | 295 | |
| 47.001- 54.000 | | 340 | |
| 54.001- 62.000 | | 400 | |
| 62.001- 67.000 | | 440 | |
| 67.001- 73.000 | | 500 | |
| 73.001 -83.000 | | 540 | |
| 83.001- 93.000 | | 550 | |
| 93.001- 103.000 | | 560 | |
| 103.001- 113.000 | | 580 | |
| 113.001 - felett | | 600 | |
|  | |  | |
| Jövedelmi  sávok  (Ft) | Ebéd házhoz szállítása  (Ft/ellátási nap) | | Ellátott intézménybe szállítása  (Ft/alkalom) |
| 28.500 - alatt | 0 | | 0 |
| 28.501- 32.000 | 15 | | 10 |
| 32.001- 35.000 | 25 | | 15 |
| 35.001- 38.000 | 35 | | 25 |
| 38.001- 41.000 | 45 | | 30 |
| 41.001- 47.000 | 55 | | 40 |
| 47.001- 54.000 | 60 | | 50 |
| 54.001- 62.000 | 70 | | 55 |
| 62.001- 67.000 | 80 | | 65 |
| 67.001- 73.000 | 90 | | 70 |
| 73.001 felett | 100 | | 80 |

III. Az idősek és demens betegek nappali ellátása esetében az intézményi térítési díj 430,-Ft/ ellátási nap.

|  |  |
| --- | --- |
| Jövedelmi sávok (Ft) | Idősek és demens betegek nappali ellátásának igénybevétele  (étkezés nélkül) Ft/ellátási nap |
| 73.000 - alatt | 0 |
| 73.001-83.000 | 85 |
| 83.001-93.000 | 130 |
| 93.001-103.000 | 170 |
| 103.001-113.000 | 215 |
| 113.001-123.000 | 260 |
| 123.001-133.000 | 300 |
| 133.001- 143.000 | 345 |
| 143.001-153.000 | 385 |
| 153.001 - felett | 430 |

IV. Demensek nappali ellátása esetén a napközbeni tartózkodás és az ott étkezés (ebéd) intézményi térítési díja: 1.295,-Ft/ ellátási nap.

|  |  |
| --- | --- |
| Jövedelmi sávok (Ft) | Demensek nappali ellátásának igénybevétele, napközbeni tartózkodás étkezéssel Ft/ellátási nap |
| 28.500 - alatt | 0 |
| 28.501- 32.000 | 85 |
| 32.001- 35.000 | 175 |
| 35.001- 38.000 | 260 |
| 38.001- 41.000 | 345 |
| 41.001- 47.000 | 430 |
| 47.001- 54.000 | 520 |
| 54.001- 62.000 | 605 |
| 62.001- 67.000 | 690 |
| 67.001- 73.000 | 780 |
| 73.001-83.000 | 950 |
| 83.001-93.000 | 995 |
| 93.001-103.000 | 1035 |
| 103.001-113.000 | 1080 |
| 113.001-123.000 | 1125 |
| 123.001-133.000 | 1165 |
| 133.001-143.000 | 1210 |
| 143.001-153.000 | 1250 |
| 153.001-felett | 1295 |

V. Ellátottak intézménybe szállítása 80.-Ft / alkalom

|  |  |
| --- | --- |
| Jövedelmi  sávok  (Ft) | Ellátott intézménybe szállítása  (Ft/alkalom) |
| 28.500 - alatt | 0 |
| 28.501- 32.000 | 10 |
| 32.001- 35.000 | 15 |
| 35.001- 38.000 | 25 |
| 38.001- 41.000 | 30 |
| 41.001- 47.000 | 40 |
| 47.001- 54.000 | 50 |
| 54.001- 62.000 | 55 |
| 62.001- 67.000 | 65 |
| 67.001- 73.000 | 70 |
| 73.001 felett | 80 |